ଦୁବାଇ ୨୭।୦୧ଃ ଖେଳାଳିଙ୍କୁ ପୁରସ୍କୃତ କରିବା ପାଇଁ ଆଇସିସି ଆରମ୍ଭ କଲା ଏକ ନୂତନ ଆଓ୍ବାର୍ଡ କାର୍ଯ୍ୟକ୍ରମ 'ପ୍ଲେୟାର ଅଫ ଦ ମନ୍ଥ'। ଭାରତର ବରିଷ୍ଠ ଅଫ ସ୍ପିନର ଆର ଅଶ୍ବିନ ଓ ଓ୍ବିକେଟ୍ କିପର ବ୍ୟାଟସମ୍ୟାନ ଋଷଭ ପନ୍ତଙ୍କୁ ଅନ୍ତରାଷ୍ଟ୍ରୀୟ କ୍ରିକେଟ୍ ପରିଷଦ(ଆଇସିସି) ଜାନୁଆରୀ ମାସର ଶ୍ରେଷ୍ଠ ଖେଳାଳି ପୁରସ୍କାର ପାଇଁ ମନୋନୀତ କରିଛି। ଅଶ୍ବିନ ଓ ପନ୍ତଙ୍କ ବ୍ୟତୀତ ଭାରତର ମହମ୍ମଦ ସିରାଜ ଓ ଟି ନଟରାଜନ ମଧ୍ୟ ଏହି ଆଓ୍ବାର୍ଡ ଦୌଡରେ ଅଛନ୍ତି। ଏହି ସବୁ ଖେଳାଳି ଅଷ୍ଟ୍ରେଲିଆରେ ଐତିହାସିକ ଟେଷ୍ଟ ସିରିଜ୍ ବିଜୟରେ ଗୁରୁତ୍ବପୂର୍ଣ୍ଣ ଭୂମିକା ନିଭାଇଥିଲେ। ଆଇସିସି କହିଛି, ପ୍ରତି ମାସ ସବୁ ଫର୍ମାଟରେ ଦମଦାର ପ୍ରଦର୍ଶନ କରୁଥିବା ମହିଳା ଓ ପୁରୁଷ କ୍ରିକେଟରଙ୍କୁ ଏହି ପୁରସ୍କାର ଦିଆଯିବ।
